Ο [ΑΔΜΗΕ](https://www.admie.gr/) - Ανεξάρτητος Διαχειριστής Μεταφοράς Ηλεκτρικής Ενέργειας (IPTO - Independent Power Transmission Operator) ανακοινώνει την έναρξη του προγράμματος **«IPTO talent»**, με το οποίο προσφέρει **ευκαιρίες απασχόλησης σε νέες και νέους επιστήμονες**, στηρίζοντας την προσπάθεια ανάσχεσης του brain drain, δηλαδή της «εκροής» ανθρώπινου δυναμικού νεαρής ηλικίας και υψηλών προσόντων από την Ελλάδα προς το εξωτερικό.

Το νέο πρόγραμμα προσέλκυσης ταλέντων του ΑΔΜΗΕ απευθύνεται σε διπλωματούχους Ηλεκτρολόγους Μηχανικούς, διπλωματούχους Μηχανολόγους Μηχανικούς και πτυχιούχους Πληροφορικής, **με ελάχιστη (έως δύο έτη) ή καθόλου εργασιακή εμπειρία**, και τους δίνει τη δυνατότητα να ξεκινήσουν την επαγγελματική τους σταδιοδρομία  από το υψηλών προδιαγραφών περιβάλλον εργασίας του ΑΔΜΗΕ.

Οι **10 καταλληλότεροι υποψήφιοι**, οι οποίοι θα επιλεγούν μετά από ατομικές συνεντεύξεις και διαφανείς διαδικασίες αξιολόγησης, θα ενταχθούν στο ανθρώπινο δυναμικό του ΑΔΜΗΕ με έμμισθη σχέση πλήρους απασχόλησης διάρκειας ενός χρόνου, και **θα εργαστούν** **σε ισάριθμα νέα projects του Διαχειριστή**, αποκομίζοντας σημαντική γνώση και εμπειρία από διαφορετικά πεδία της δραστηριότητάς του.

Οι νέοι συνεργάτες θα λάβουν εισαγωγική εκπαίδευση και **καθοδήγηση από έμπειρα στελέχη του ΑΔΜΗΕ,** ενώ θα δοκιμαστούν σε διάφορες θέσεις εργασίας είτε στις Κεντρικές Υπηρεσίες είτε σε Κέντρα Ελέγχου Ενέργειας, πριν από την ένταξή τους στις ομάδες που θα αναλάβουν την υλοποίηση των 10 νέων έργων.

Η **υποβολή των αιτήσεων** για συμμετοχή στο πρόγραμμα «IPTO talent» ξεκίνησε στις 19 Ιανουαρίου, μέσω γνωστής ηλεκτρονικής πλατφόρμας προσλήψεων, και θα διαρκέσει **έως** **τις 9 Φεβρουαρίου.**

**Απαιτούμενα τυπικά προσόντα** των υποψηφίων είναι τα εξής:

* Δίπλωμα ή πτυχίο της ημεδαπής ή ισότιμο της αλλοδαπής, νομίμως αναγνωρισμένο, Ηλεκτρολόγου Μηχανικού ή Μηχανολόγου Μηχανικού ή Πληροφορικής.
* **Μεταπτυχιακός τίτλος σπουδών** συναφής με τις ζητούμενες ειδικότητες.
* **Άδεια άσκησης επαγγέλματος** Μηχανικού αντίστοιχης ειδικότητας του τίτλου σπουδών.
* **Άριστη γνώση** της αγγλικής γλώσσας.

Για περισσότερες πληροφορίες και υποβολή αιτήσεων: <https://apply.workable.com/admie/?lng=el>

|  |  |
| --- | --- |
| cid:image003.jpg@01D80E0A.130339F0 | **Ειρήνη Τσέβη**Εταιρική Υπευθυνότητα  |
| Κωσταντινουπόλεως 1, 12132 ΠεριστέριT. +30 2109466974E. e.tsevi@admie.gr W. [www.admie.gr](http://www.admie.gr/) |